ΚΑΝΟΝΙΣΜΟΣ (ΕΚ) αριθ. 1055/94 ΤΗΣ ΕΠΙΤΡΟΠΗΣ της 5ης Μαΐου 1994 περί μεταθέσεως της ημερομηνίας λήξης της προθεσμίας για τη σπορά ελαιούχων σπόρων σε ορισμένες περιοχές

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 232/94 (2), και ιδίως το άρθρο 12,

Εκτιμώντας:

ότι ο κανονισμός (ΕΟΚ) αριθ. 2294/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 328/94 (4), ορίζει στο άρθρο 2 παράγραφος 1 στοιχείο γ) τη 15η Μαΐου ως ημερομηνία λήξεως της προθεσμίας την οποία μπορεί να ορίσουν τα κράτη μέλη για τη σπορά και την υποβολή αιτήσεων όσον αφορά τους ελαιούχους σπόρους, δυνάμει του άρθρου 11 παράγραφος 3 του κανονισμού (ΕΟΚ) αριθ. 1765/92-

ότι εξαιτίας των κλιματολογικών συνθηκών που επικρατούν η εν λόγω ημερομηνία δεν επιτρέπει να διεξάγεται η σπορά συγκεκριμένων ειδών ελαιούχων σπόρων υπό κατάλληλες συνθήκες εδάφους σε ορισμένες περιοχές- ότι, σύμφωνα με το άρθρο 12 πρώτο εδάφιο έβδομη περίπτωση του κανονισμού (ΕΟΚ) αριθ. 1765/92, πρέπει να προβλεφθεί ότι ως προς τις περιοχές αυτές παρατείνεται η προθεσμία για τη σπορά των διαφόρων ελαιούχων σπόρων- ότι, ωστόσο, η εν λόγω παράταση δεν πρέπει να θέτει σε κίνδυνο την αποτελεσματικότητα που απαιτεί το καθεστώς στήριξης για τους παραγωγούς αροτραίων καλλιεργειών ούτε το χρονοδιάγραμμα για τους ελέγχους που σχετίζονται με το καθεστώς αυτό- ότι, δεδομένης της μέχρι σήμερα κτηθείσας εμπειρίας, ενδείκνυται να ορισθεί η 31 Μαΐου ως η σχετική προθεσμία στις εν λόγω περιοχές-

ότι η μετάθεση της ημερομηνίας λήξης της προθεσμίας για τη σπορά ορισμένων ελαιούχων σπόρων σε συγκεκριμένες περιοχές δεν αποτελεί επαρκή λόγω μεταβολής της ημερομηνίας για την κατάθεση των αιτήσεων ενίσχυσης ανά περιοχή, όπως αναφέρεται στο άρθρο 6 παράγραφος 2 του κανονισμού (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (5), όπως τροποποιήθηκε από τον κανονισμό (ΕΚ) αριθ. 165/94 (6)- ότι, ωστόσο, πρέπει να απλοποιηθεί όσο το δυνατόν περισσότερο η διαδικασία βεβαίωσης σποράς που προβλέπεται στο άρθρο 2 παράγραφος 2 του κανονισμού (ΕΟΚ) αριθ. 2294/92-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ημερομηνία λήξης της προθεσμίας για τη σπορά των συγκεκριμένων ελαιούχων σπόρων, δυνάμει του άρθρου 2 παράγραφος 1 στοιχεία γ) και δ) του κανονισμού (ΕΟΚ) αριθ. 2294/92, μετατίθεται στις 31 Μαΐου που προηγείται της εκάστοτε περιόδου εμπορίας σε περιοχές που ορίζονται από το κράτος μέλος και οι οποίες ανήκουν στις περιφέρειες που απαριθμούνται στο παράρτημα του παρόντος κανονισμού.

Άρθρο 2

Με την επιφύλαξη των διατάξεων του κανονισμού (ΕΟΚ) αριθ. 3887/92 της Επιτροπής (7):

α) ως ημερομηνία λήξης της προθεσμίας για τη βεβαίωση της σποράς στην αρμόδια αρχή, όπως προβλέπεται στο άρθρο 2 παράγραφος 2 του κανονισμού (ΕΟΚ) αριθ. 2294/92, καθορίζεται η 31 Μαΐου που προηγείται του εκάστοτε έτους εμπορίας-

β) τα κράτη μέλη είναι δυνατόν να καθιερώσουν σιωπηρά διαδικασία επιβεβαίωσης βάσει της οποίας η απουσία κοινοποίησης εκ μέρους του παραγωγού ισοδυναμεί με βεβαίωση σποράς. Οι παραγωγοί οι οποίοι δεν έχουν προβεί στην προβλεπόμενη σπορά πρέπει να ενημερώνουν σχετικά την αρμόδια αρχή.

Άρθρο 3

Τα κράτη μέλη κοινοποιούν στην Επιτροπή, το αργότερο στις 13 Μαΐου 1994, τις περιοχές, τις οποίες ορίζουν σύμφωνα με το άρθρο 1, καθώς και τα μέτρα που λαμβάνονται κατ' εφαρμογή του παρόντος κανονισμού.

Άρθρο 4

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Μαΐου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 30 της 3. 2. 1994, σ. 7.

(3) ΕΕ αριθ. L 221 της 6. 8. 1992, σ. 22.

(4) ΕΕ αριθ. L 42 της 15. 2. 1994, σ. 2.

(5) ΕΕ αριθ. L 355 της 5. 12. 1992, σ. 1.

(6) ΕΕ αριθ. L 24 της 29. 1. 1994, σ. 6.

(7) ΕΕ αριθ. L 391 της 31. 12. 1992, σ. 36.

ΠΑΡΑΡΤΗΜΑ

"" ID="1">Ηλίανθος> ID="2">Ισπανία> ID="3">Alava"> ID="3">Albacete"> ID="3">Alicante"> ID="3">Avila"> ID="3">Badajoz"> ID="3">Barcelona"> ID="3">Burgos"> ID="3">Ciudad Real"> ID="3">Cuenca"> ID="3">Gerona"> ID="3">Granada"> ID="3">Guadalajara"> ID="3">Huesca"> ID="3">Leon"> ID="3">Lerida"> ID="3">Madrid"> ID="3">Murcia"> ID="3">Navarra"> ID="3">Palencia"> ID="3">Salamanca"> ID="3">Segovia"> ID="3">Soria"> ID="3">Teruel"> ID="3">Valencia"> ID="3">Valladolid"> ID="3">Zamora"> ID="3">Zaragoza"> ID="2">Ελλάδα> ID="3">Άρτα"> ID="3">Καβάλα"> ID="3">Έβρος"> ID="3">Ιωάννινα"> ID="3">Πρέβεζα"> ID="3">Ροδόπη"> ID="3">Ξάνθη"> ID="2">Πορτογαλία> ID="3">Alentejo"> ID="3">Algarve"> ID="3">Beira Interior"> ID="3">Beira Litoral"> ID="3">Tras-os-Montes"> ID="3">Ribatejo Oeste"> ID="2">Ηνωμένο Βασίλειο> ID="3">Αγγλία"> ID="3">Ουαλία"> ID="1">Σόγια> ID="2">Ισπανία> ID="3">Ισπανία"> ID="2">Ιταλία> ID="3">Alessandria"> ID="3">Asti"> ID="3">Belluno"> ID="3">Bergamo"> ID="3">Bologna"> ID="3">Brescia"> ID="3">Cremona"> ID="3">Cuneo"> ID="3">Ferrara"> ID="3">Gorizia"> ID="3">Mantova"> ID="3">Milano"> ID="3">Modena"> ID="3">Novara"> ID="3">Padova"> ID="3">Parma"> ID="3">Pavia"> ID="3">Piacenza"> ID="3">Pordenone"> ID="3">Ravenna"> ID="3">Reggio Emilia"> ID="3">Rovigo"> ID="3">Torino"> ID="3">Treviso"> ID="3">Trieste"> ID="3">Venezia"> ID="3">Vercelli"> ID="3">Verona"> ID="3">Vicenza"> ID="3">Udine">